en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de cs en gu gu en gu en gu en gu gu gu gu gu gu gu gu gu en gu en gu gu gu en gu en gu gu gu gu gu en gu en gu gu gu en gu en gu gu gu gu gu gu gu gu gu en gu en gu gu gu en gu en gu gu gu gu gu gu gu gu gu en gu gu gu en gu en gu gu gu en gu en gu gu gu gu gu gu gu gu en gu en gu gu en en gu en gu en gu gu gu gu gu gu gu gu gu en gu en gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Try recipe of 6 types Muffins and Mousse at home
બાળકો માટે ઘરે જ બનાવો 6 પ્રકારનાં મફિન્સ અને મૂસ, થઈ જશે ખુશ-ખુશ
divyabhaskar.com | May 27, 2017, 12:21 PM IST
રેસિપિ ડેસ્ક, અમદાવાદ: બાળકોને હંમેશાં મફિન્સ અને મૂસ જેવી વાનગીઓ બહુ ભાવતી હોય છે. વારંવાર માર્કેટમાં લાવવી પોસાય નહીં અને બાળકોના હેલ્થની પણ ચિંતા રહે. મફિન્સ અને મૂસ જો ઘરે બનાવવામાં આવે તો, બાળકોના હેલ્થ પણ ચિંતા ના રહે અને તમને પોસાશે પણ ખરા. એટલે જ આજે અમે તમારા માટે લાવ્યા છીએ 6 અલગ-અલગ મફિન્સ અને મૂસની રેસિપિ, જેને બનાવી તમે બાળકોને કરી શકો છો ખુશ-ખુશ.
નોંધી લો એગલેસ ચોકલેટ મફિન, સ્ટ્રૉબેરી મૂસ, વોલનટ મફિન, ચૉકલેટ મૂસ, મિક્ષ ફ્લોર મફિન અને પાઇનેપલ મૂસની સરળ અને સ્વાદિષ્ટ રેસિપિ...
-એક ટીસ્પૂન લીંબુનો રસ અથવા તો વિનેગર
સૌપ્રથમ એક મોટા બાઉલમાં મેંદો, કોકો અને બેકિંગ સોડાને સારી રીતે ચાણી લો. બે વખત સારી રીતે ચાળી લેવું. ત્યારબાદ તેમાં ખાંડ અને મીઠું ઉમેરીને બરાબર મિક્સ કરી લો. બીજા એક બાઉલમાં તેલ, ઠંડું પાણી અને વેનિલા એસેન્સ ઉમેરીને બરાબર મિક્સ કરી લો. લીંબુના રસ અથવા તો વિનેગરને એક બાજુ રાખો. હવે ઓવનને 190 ડિગ્રી સેલ્સિયસ પર પ્રીહિટ કરી લો. હવે તેલવાળા મિશ્રણમાં ડ્રાય લોટવાળું મિશ્રણ ધીમે-ધીમે ઉમેરતા જાવ અને હલાવતા જાવ. બરાબર મિક્સ થઈ જવું જોઈએ. ત્યારબાદ જ્યારે તમે મફિનને બેક કરવા મૂકવાના હોવ ત્યારે જ તેમાં લીંબુનો રસ અથવા તો વિનેગર ઉમેરીને બરાબર મિક્સ કરી લો. હવે એક મફિન માટેની બેકિંગ ટ્રેમાં પેપર મૂકીને તેમાં પોણો ભાગ ભરાય એ રીતે ભરી લો. મફિન ફૂલશે એટલે પૂરેપૂરું ભરવું નહીં. હવે આ ટ્રેને ઓવનમાં મૂકીને ત્રીસ મિનિટ માટે બેક કરી લો. ત્યારબાદ તેમાં ટૂથપિક નાખીને ચેક કરવું કે બરાબર ચઢી ગયું છે કે નહીં. હવે તેને ઓવનમાંથી બહાર કાઢીને વાયરવાળી ડિશ પર થોડીવાર ઠંડા થવા માટે મૂકવા. ચોકલેટ મફિન્સને એન્જોય કરો.
આગળની સ્લાઈડ્સમાં ક્લિક કરીને જાણો, બાળકોને પ્રિય મફિન અને મૂસની રેસિપિ…
-પચાસ ગ્રામ સ્ટ્રૉબેરી જેલી
-બે ડઝન ફ્રેશ સ્ટ્રૉબેરી
-પા ચમચી લીંબુનો રસ
-બે ચમચા દળેલી સાકર
-સવા કપ ફ્રેશ ક્રીમ
સૌપ્રથમ અડધા ભાગની સ્ટ્રૉબેરીને મિક્સરમાં ક્રશ કરી લો. જેલીને એક કપ ગરમ પાણીમાં ઓગાળી લો. ઠંડું કરી એમાં ક્રશ કરેલી સ્ટ્રૉબેરી ઉમેરો. બરાબર હલાવી ફ્રીઝરમાં સેટ કરવા માટે મૂકો. બરાબર સેટ થઈ જાય એટલે બહાર કાઢી જેલીના ટુકડા કરી અલગ રાખો. એક બાઉલમાં એક કપ ફ્રેશ ક્રીમ લઈ બીટ કરો. બીટ કરેલું ક્રીમ, દોઢ ચમચા સાકર અને લીંબુના રસને જેલી સાથે મિક્સ કરો. હવે નાના-નાના બાઉલમાં આ મિશ્રણને સરખે ભાગે ભરો અને અડધાથી એક કલાક માટે ફ્રીઝરમાં સેટ કરવા માટે મૂકો. બાકીની સ્ટ્રૉબેરીની પાતળી સ્લાઇસ કરી લો અને એના પર વધેલી દળેલી સાકર છાંટો. વધેલા ફ્રેશ ક્રીમમાં પણ સાકર ઉમેરી મિક્સ કરી લો. ફ્રીઝરમાં રાખેલું મૂસ સેટ થઈ જાય એટલે એને બહાર કાઢી એના પર પહેલાં થોડું ક્રીમ મૂકો. ત્યારબાદ સ્ટ્રૉબેરીની સ્લાઇસથી સજાવીને સર્વ કરો.
આગળની સ્લાઈડ્સમાં ક્લિક કરીને જાણો, બાળકોને પ્રિય મફિન અને મૂસની રેસિપિ…
-એક કપ મેંદાનો લોટ
-અડધી ટીસ્પૂન બેકિંગ સોડા
-અડધી ટીસ્પૂન બેકિંગ પાઉડર
-અડધી ટીસ્પૂન વેનિલા એસેન્સ
-ત્રણ ટીસ્પૂન અખરોટ(અધકચરા કરેલા)
સૌપ્રથમ એક બાઉલમાં મેંદાનો લોટ, બેકિંગ સોડા, બેકિંગ પાઉડર મિક્સ કરીને બરાબર ચાળી લો. બેથી ત્રણ વખત ચાળવું. ત્યારબાદ તેમાં ગરમ કરીને ઓગાળેલું બટર ઉમેરીને બરાબર મિક્સ કરી લો. હવે તેમાં ખાંડ, તેલ, દૂધ ઉમેરીને બરાબર ફરીથી મિક્સ કરી લો. દસ મિનિટ સુધી ફીણી લો. ત્યારબાદ તેમાં અધકચરા ભાંગેલા અખરોટ અને વેનિલા એસેન્સને સારી રીતે મિક્સ કરો. મફિન પેનની અંદરની સાઇડમાં તેલ લગાવી દો. તેમાં તૈયાર કરેલું મિશ્રણ ટ્રાન્સફર કરી દો. ઓવનને 180 ડિગ્રી સેન્ટિગ્રેટ પર પ્રીહિટ કરી લો. ત્યારબાદ તેમાં મફિનને વીસ મિનિટ માટે બેક કરી લો. ત્યારબાદ ટૂથપિક નાંખીને ચેક કરી લેવું. તૈયાર થાય એટલે ઓવનમાંથી કાઢીને ગરમા-ગરમ અથવા તો કૂલ કરીને સર્વ કરો.
આગળની સ્લાઈડ્સમાં ક્લિક કરીને જાણો, બાળકોને પ્રિય મફિન અને મૂસની રેસિપિ…
-ત્રણ ચમચી કોકો પાઉડર
-સો ગ્રામ ડાર્ક ચૉકલેટ
-દસ ચમચી ચાયના ગ્રાસ
-બે ચમચી કસ્ટર્ડ પાઉડર
-બસો ગ્રામ ફ્રેશ ક્રીમ
-બે ચમચા દળેલી સાકર
-એક ચમચી વૅનિલા એસેન્સ
સૌપ્રથમ ચાયના ગ્રાસને પોણો કપ પાણીમાં એક કલાક સુધી પલાળી રાખો. ત્યારબાદ એને એક કડાઈમાં ટ્રાન્સફર કરી ગરમ કરો. પીગળી જાય એટલે બાજુ પર રાખી દો. એક કડાઈમાં બે કપ દૂધ ગરમ કરવા મૂકો. એમાં સાકર, કોકો પાઉડર અને ડાર્ક ચૉકલેટ ઉમેરીને હલાવો. અડધો કપ દૂધમાં કસ્ટર્ડ પાઉડર ઉમેરીને બરાબર મિક્સ કરી લો અને એને ગરમ કરો. આ મિશ્રણ ઊકળે એટલે એમાં કોકો પાઉડરવાળું દૂધ ઉમેરીને બરાબર હલાવો. લગભગ બે મિનિટ સુધી ઉકાળો. આ મિશ્રણમાં ચાયના ગ્રાસ ઉમેરીને હલાવો અને ફરી ઉકાળો. ત્યારબાદ આ મિશ્રણને ગૅસ પરથી ઉતારીને ગાળી લો અને થોડું ઠંડું થાય ત્યાં સુધી સતત હલાવો. એક બાઉલમાં ફ્રેશ ક્રીમ અને દળેલી સાકર લઈને ખૂબ ફીણો. એમાં વૅનિલા એસેન્સ ઉમેરીને બરાબર મિક્સ કરો. ક્રીમને કોકોવાળા તૈયાર કરેલા મિશ્રણમાં ઉમેરીને હલાવો અને સેટ થવા દો. સેટ થઈ જાય એટલે નાના સર્વિગ ગ્લાસમાં મૂકી ક્રીમ અને ચૉકલેટથી સજાવીને સર્વ કરો.
આગળની સ્લાઈડ્સમાં ક્લિક કરીને જાણો, બાળકોને પ્રિય મફિન અને મૂસની રેસિપિ…
-પાંચ ગ્રામ મકાઈનો લોટ
-આઠ ગ્રામ ઘઉંનો લોટ
-પાંચ ગ્રામ કાબુલી ચણાનો લોટ
-પા ચમચી બેકિંગ પાવડર
સૌપ્રથમ મકાઈ, ઘઉં અને કાબુલી ચણાના લોટને ચાળી લો. ત્યારબાદ બીજા એક મિક્સિંગ બાઉલમાં દહીં, ઈંડા, પાણી અને બેકિંગ પાવડર મિક્સ કરી લો. બરાબર મિક્સ થઈ જાય એટલે તેમાં બધા લોટવાળું મિશ્રણ ઉમેરીને બરાબર મિક્સ કરી દો. છેલ્લે તેમાં ગાજરનું છીણ નાંખીને બરાબર મિશ્રણ તૈયાર કરી લો. હવે બેકિંગ ટ્રેમાં મફિનના મોલ્ડમાં પેપર મૂકીને તૈયાર રાખો. હવે તેમાં તૈયાર કરેલું મિશ્રણ ઉમેરીને 350 ફેરેનહીટ પર વીસ મિનિટ સુધી બેક કરી લો. મિક્સ ફ્લોર મફિન તૈયાર છે. ગરમા-ગરમ અથવા તો કૂલ કરીને સર્વ કરો.
આગળની સ્લાઈડ્સમાં ક્લિક કરીને જાણો, બાળકોને પ્રિય મફિન અને મૂસની રેસિપિ…
-બસો ગ્રામ કન્ડેન્સ મિલ્ક
-ત્રણ ટીસ્પૂન લીંબુનો રસ
-એક ટીસ્પૂન દળેલી ખાંડ
-પાઈનેપલ એસેન્સ સ્વાદ અનુસાર
-યલો ફૂડ કલર થોડાં ટીપાં
સૌપ્રથમ એક નાની કડાઈમાં અડધા કપ પાણીમાં જિલેટીન મિક્સ કરો. તેને ધીમા તાપે ગરમ કરો. જ્યાં સુધી ઓગળી ન જાય ત્યાં સુધી હલાવતા રહો. ત્યારબાદ કન્ડેન્સ મિલ્કને એક બાઉલમાં લો અને તે એકરસ તેમજ ક્રીમી થઈ જાય ત્યાં સુધી ફીણો. બીજા બાઉલમાં ટીનમાંથી અડધો કપ અનાનસનો સીરપ લઈને તેમાં લીંબુનો રસ મિક્સ કરો. અનાનસની પાંચ સ્લાઇસને સમારી લો. કન્ડેન્સ મિલ્કમાં અનાનસની સમારેલી સ્લાઈસ અને અનાનસના રસને ઉમેરીને બરાબર મિક્સ કરી લો. કન્ડેન્સ મિલ્કના મિશ્રણમાં જિલેટીનવાળું મિશ્રણ ઉમેરીને તેને સતત હલાવતા રહો. મિશ્રણને ઘટ્ટ કરવા માટે અડધો કલાક ફ્રિઝરમાં મૂકી દો. ફ્રિઝરમાંથી બહાર કાઢ્યા બાદ તે નરમ થાય ત્યાં સુધી ફીણો. હવે તેમાં બસો ગ્રામ ક્રીમ ઉમેરીને ફરી બરાબર મિક્સ કરી લો. બાકી રહેલા ક્રીમને ગાર્નિશીંગ માટે રાખો. તેમાં પાઈનેપલ એસેન્સ અને પીળો રંગ ઉમેરીને સારી રીતે ફીણી લો. હવે તેને પંદરથી વીસ મિનિટ માટે સેટ થાય ત્યાં સુધી ફરી ફ્રિઝરમાં મૂકી દો. ફ્રિઝરમાંથી બહાર કાઢી લો અને ફરી તે નરમ ન થાય ત્યાં સુધી ફીણો. ત્યારબાદ તેને સર્વિગ બાઉલમાં રેડી દો અને તેને ફ્રિઝમાં એક કલાક માટે અથવા સેટ થાય ત્યાં સુધી મૂકી રાખો. વધેલા ક્રીમને અને દળેલી ખાંડને સાથે ફીણી લો. ફ્રિઝરમાંથી મૂસને બહાર કાઢી લો. ફીણેલા ક્રીમને સ્ટાર આકારના મુખવાળી પાઇપિંગ બેગમાં ભરો અને મૂસ પર તેનાથી પાંદડી આકારની ડિઝાઇન કરો. તેના પર ગ્લેઝડ ચેરી મૂકો અને તરત જ સર્વ કરો.
(International Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try recipe of 6 types Muffins and Mousse at home
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.